Investicija
Investicija je pojam s nekoliko povezanih značenja u ekonomiji i financijama. U najširem smislu riječi, investicija je akumulacija u sadašnjosti s nadom dobitka u budućnosti. U makroekonomiji, ukupne (agregatne) investicije su jedna od komponenata bruto domaćeg proizvoda. U izračun BDP-a ulaze samo nefinancijske investicije. Investicije su promjenama najpodložniji dio BDP-a. Prema makroekonomskoj teoriji, investicije (I) moraju biti uravnotežene s ukupnom štednjom (S) S = I. S = PS (osobna štednja) + GBS (bruto štednja poduzeća) + GS (državna štednja) I = Bi (bruto investicije) + X (neto izvoz) Ni (neto investicije) = Bi (bruto investicije) - Dp (amortizacija)